***78. OMÉK NÉBIH ÉLELMISZERHULLADÉKOK MEGELŐZÉSÉÉRT DÍJ***

***2017. ÉVI PÁLYÁZATI KIÍRÁS***

***A pályázat háttere és célja:***

A becslések szerint Magyarországon 1,8 millió tonna élelmiszerhulladék keletkezik évente. Ennek az árutömegnek a megtermelése, szállítása, valamint a megsemmisítése egyaránt jelentősen terheli a környezetünket. Tekintettel arra, hogy élelmiszerhulladékok az élelmiszerlánc minden szakaszában keletkeznek, a megelőzés is közös feladatunk.

A pályázat célja azonosítani és díjazni azokat a jó gyakorlatokat, amelyekkel az élelmiszervállalkozások a náluk keletkező élelmiszerhulladék mennyiségét eredményesen tudják csökkenteni úgy, hogy ez nem rontja számottevően a termelési hatékonyságukat, gazdálkodási mutatóikat.Bár a hulladékok másodlagos felhasználása (pl. biogáz, komposztálás, adományozás, állateledel) szintén fontos eszköz lehet egy vállalat fenntarthatósági célkitűzéseiben, jelen pályázati kiírás azonban kifejezetten az élelmiszerhulladékok keletkezésének **megelőzésére** összpontosító tevékenységekre vonatkozik.

1. **A pályázat szempontjai**
* A pályázó tevékenységének rövid bemutatása;
* A tevékenység azon elemeinek bemutatása, ahol élelmiszerhulladék keletkezik;
* Jó gyakorlat leírása, amely az élelmiszerhulladék mennyiségét csökkenti;
* A jó gyakorlat kialakításával, bevezetésével, fenntartásával együtt járó kihívások, problémák részletezése;
* Becsült mennyiség a megelőzött élelmiszerhulladékokra vonatkozóan és a csökkenés aránya (%) a jó gyakorlat bevezetése előtti időszakhoz képest.
1. **A pályázók köre:**

A 78. Országos Mezőgazdasági és Élelmiszeripari Kiállításon (OMÉK) kiállítóként részt vevő,

* Magyarországon bejegyzett élelmiszer-előállító vállalkozás;
* Magyarországon bejegyzett élelmiszerkereskedelemmel foglalkozó vállalkozás.
1. **A pályázat formai követelményei és feltételei:**
* A pályázat terjedelme nem haladhatja meg a 15 oldalt (A4, Times New Roman 13).
* A pályázatot jelen pályázati kiírás mellékletét képező „Pályázati adatlapon”, elektronikus úton „pdf” formátumban kell benyújtani.
* A pályázó a pályázatban bemutatott termékkel/szolgáltatással/rendszerrel/technológiával az „OMÉK Díj” pályázataiban csak egy kategóriában pályázhat. A pályázatokat elbíráló bizottság a benyújtott pályázattal kapcsolatban fenntartja a jogot az egyes díjazási kategóriák közötti átsorolásra.
* A pályázaton való részvétel térítésmentes.
1. **Pályázat érkeztetése:**

**Pályázat beérkezésének ideje:** **2017. május 31**.

**Pályázat benyújtásának helye:**

A pályázatot elektronikusan kell benyújtani a maradeknelkul@nebih.gov.hu e-mail címen.

1. **A díjak átadása**

A díj átadására a többi OMÉK díj átadásával egyidejűleg, ünnepélyes keretek között kerül sor. A díjazottakat a NÉBIH saját felületein (kiadványok, social media felületek) bemutatja, valamint honlapján feltünteti. Amennyiben a díjazott – súlyos élelmiszerlánc-biztonsági szabálysértés okán – méltatlanná válik a díjra, a NÉBIH Bíráló Bizottsága visszavonhatja azt.

1. **Pályázati adatlap**
* Első oldal: A pályázat címe, a pályázó neve, címe, cégvezető neve, a kapcsolattartó neve, beosztása, elérhetőségei (telefon, e-mail).
* Második oldal: Nyilatkozatok. Hozzájárulok, hogy a pályázati anyagot, annak részeit vagy kivonatát a Nemzeti Élelmiszerlánc-biztonsági Hivatal a honlapján és közösségi felületein bemutassa. A pályázaton élelmiszer-előállító vállalkozásként / élelmiszerkereskedelemmel foglalkozó vállalkozásként kívánok pályázni (a megfelelő aláhúzandó). Keltezés, hivatalos aláírás.
* A pályázó szakmai szempontú bemutatása, tevékenységi körének leírása: (max. 1200 karakter)
* A pályázó azon tevékenységi körének részletes bemutatása, ahol élelmiszerhulladék keletkezik (max. 1500 karakter)
* Jó gyakorlat leírása, amely az élelmiszerhulladék mennyiségét csökkenti (max. 5000 karakter)
* A jó gyakorlat alkalmazásával felmerülő problémák, kihívások bemutatása (max. 3000 karakter)
* Becsült mennyiség a megelőzött élelmiszerhulladékokra vonatkozóan naturális mutatókban (pl. kg, l) és a csökkenés aránya (%) a jó gyakorlat bevezetése előtt időszakhoz képest (max. 500 karakter)